બીજી તરફ વેટ એડ્વોકેટસ અને વેપારીઓ દ્વારા કોઇ પણ વેપારીને રિફંડ આપતાં પહેલાં તે વેપારીએ કરેલ ખરીદીના પાંચ સ્તર સુધી તપાસ કરાવવાનું ફરજિયાત બનાવવાની બાબત અવાસ્તવિક અને હેરાનગતિ ઉપજાવે તેવી હોઇ વેટ વિભાગના કેટલાક નિર્ણયોના વિરોધમાં આજે વેટ કન્સલ્ટન્ટોએ કાળી પટ્ટી પહેરી વિરોધ સાથે કામ કરવાનું નક્કી કર્યું છે. વેટ વિભાગના નિર્ણયોના વિરોધમાં વેપારીઓ અને એડ્વોકેટસ ૧૭ ફેબ્રુઆરીના રોજ રેલી કાઢશે. આજે ઇન્કમટેકસ સર્કલ ખાતે બપોરે ૧ર-૩૦ કલાકે તમામ વેટ કન્સલ્ટન્ટ ભેગા થઇને વિરોધ કરવા અંગેની રણનીતિ તૈયાર કરશે.